
ΤΕΥΧΟΣ ΔΕΥΤΕΡΟ 


Αρ 


. Φύλλου 2096 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Προγράμματος Μεταπτυχιακών Σπου¬ 
δών σύμφωνα με τις διατάξεις του ν. 4485/2017 
με τίτλο «Σύγχρονες Δημοσιογραφικές Σπουδές» 
της Σχολής Κοινωνικών Επιστημών του Ελληνικού 
Ανοικτού Πανεπιστημίου και έγκριση της οργάνω¬ 
σης και της λειτουργίας του. 

2 Ίδρυση κοινού εξ αποστάσεως Διαπανεπιστημι- 
ακού Μεταπτυχιακού Προγράμματος Σπουδών 
σύμφωνα με τις διατάξεις του ν. 4485/2017 με 
τίτλο «Βιοπληροφορική και Νευροπληροφορική» 
της Σχολής Θετικών Επιστημών και Τεχνολογίας 
του Ελληνικού Ανοικτού Πανεπιστημίου (επισπεύ- 
δον Ίδρυμα) και του Τμήματος Πληροφορικής της 
Σχολής Επιστήμης της Πληροφορίας και Πληρο¬ 
φορικής του Ιόνιου Πανεπιστημίου και έγκριση 
της οργάνωσης και της λειτουργίας του. 

3 Επανίδρυση Προγράμματος Μεταπτυχιακών Σπου¬ 
δών σύμφωνα με τις διατάξεις του ν. 4485/2017 με 
τίτλο «Σεισμική Μηχανική και Αντισεισμικές Κατα¬ 
σκευές» της Σχολής Θετικών Επιστημών και Τεχνο¬ 
λογίας του Ελληνικού Ανοικτού Πανεπιστημίου και 
έγκριση της οργάνωσης και της λειτουργίας του. 

ΑΠΟΦΑΣΕΙΣ 

Αριθμ.ΤΕΚ: 1084 (1) 

Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Σύγχρονες Δημοσιογραφικές 
Σπουδές» της Σχολής Κοινωνικών Επιστημών του 
Ελληνικού Ανοικτού Πανεπιστημίου και έγκριση 
της οργάνωσης και της λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 379/1.4.ακ./30-4-2018) 

Έχοντας υπόψη: 

1 .Τις διατάξειςτων άρθρων 1,2,3,4,5 και 10του ν. 2552/ 
1997 «Ελληνικό Ανοικτό Πανεπιστήμιο και άλλες διατά¬ 
ξεις» (Α’ 266/24.12.1997), όπως ισχύουν . 


2. Τις διατάξεις της περ. α) της παρ. 1 του άρθρου 85, του 
άρθρου 32 και 37 του ν. 4485/2017 «Οργάνωση και λειτουρ¬ 
γία της ανώτατης εκπαίδευσης, ρυθμίσεις για την έρευνα 
και άλλες διατάξεις (Α' 114/4.8.2017), όπως ισχύουν. 

3. Τις διατάξεις του ν. 3374/2005 (Α' 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
τηςΔιοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 4/5-3-2018 πρακτικό της Κοσμητείας 
της Σχολής Κοινωνικών Επιστημών του Ελληνικού Ανοι¬ 
κτού Πανεπιστημίου. 

7. Το με αριθμό 379/30.4.2018 πρακτικό της Διοικού- 
σας Επιτροπής του Ελληνικού Ανοικτού Πανεπιστημίου. 

8. Το αριθμ. 80441 /Ζ1 /17-5-2018 έγγραφο του Υπουρ¬ 
γείου Παιδείας, Έρευνας και Θρησκευμάτων σε εφαρμο¬ 
γή της διάταξης του άρθρου 32 του ν. 4485/2017. 

9. Την αριθμ. 492/3-2-2014 έκθεση εξωτερικής αξιο¬ 
λόγησης της Α.Δ.Ι.Π. που αφορά τη Σχολή Κοινωνικών 
Επιστημών του Ελληνικού Ανοικτού Πανεπιστημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση του Μεταπτυχιακού Προγράμματος 
Σπουδών με τίτλο «Σύγχρονες Δημοσιογραφικές Σπου¬ 
δές» στη Σχολή Κοινωνικών Επιστημών του Ελληνικού 
Ανοικτού Πανεπιστημίου, ως εξής: 

Άρθρο 1 

Γενικές Διατάξεις 

Η Σχολή Κοινωνικών Επιστημών του Ελληνικού Ανοι¬ 
κτού Πανεπιστημίου θα λειτουργήσει από το ακαδημαϊκό 
έτος 2018-19 το Πρόγραμμα Μεταπτυχιακών Σπουδών 
με τίτλο «Σύγχρονες Δημοσιογραφικές Σπουδές» σύμ¬ 
φωνα με τις διατάξεις της απόφασης αυτής, τις διατάξεις 
του ν. 4485/2017 καιτιςδιατάξειςτουν.2552/1997 (ΦΕΚ 
266, τ.Α') όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Το Μεταπτυχιακό Πρόγραμμα Σπουδών (Μ.Π.Σ.) «Σύγ¬ 
χρονες Δημοσιογραφικές Σπουδές» απευθύνεται σε πτυχι- 
ούχους επιστήμονες και επαγγελματίεςτου δημοσιογρα¬ 
φικού χώρου. Περιλαμβάνει τη διδασκαλία Θεματικών 
Ενοτήτων (ΘΕ) και την εκπόνηση διπλωματικής εργασίας. 
Παράλληλα, απευθύνεται σε αποφοίτους ΑΕΙ/ΤΕΙ που ερ¬ 
γάζονταν, εργάζονται ή σκοπεύουν να εργασθούν στο 
χώρο της δημοσιογραφίας. Στόχοςτου είναι να τους προ¬ 
σφέρει μια ολοκληρωμένη και κριτική κατανόηση του ρό¬ 
λου και της άσκησηςτης δημοσιογραφίας στο σύγχρονο 
κόσμο καθώς και να τους εκπαιδεύσει στις επαγγελματικές 
δεξιότητες και τεχνικές που απαιτούνται για την αποτελε¬ 
σματική χρήση των ψηφιακών μέσων επικοινωνίας. 

Μετά την ολοκλήρωση του Προγράμματος οι από¬ 
φοιτοι θα είναι σε θέση να κατανοούν τη σημασία και το 
ρόλο της δημοσιογραφίας στη δημοκρατική κοινωνία, 
να αναλύουν κριτικά τη συνθετότητα και τις προκλή¬ 
σεις της σύγχρονης παγκοσμιοποιημένης κοινωνίας, να 
εφαρμόζουν τις βέλτιστες τεχνικές δημοσιογραφικής 
έρευνας προκειμένου να προσεγγίσουν κρίσιμους τομείς 
δημόσιου ενδιαφέροντος, να αξιοποιούν τα ψηφιακά 
εργαλεία/μέσα για την εκπόνηση, σύνθεση και κοινοποί¬ 
ηση σε πολλαπλές πλατφόρμες των δημοσιογραφικών 
τους προϊόντων ενώ οι γνώσεις και η εμπειρία που θα 
αποκτήσουν οι απόφοιτοι του προτεινόμενου Μ.Π.Σ. 
θα τους επιτρέψει να αναβαθμίσουν το επίπεδο της δη¬ 
μόσιας πληροφόρησης και διαβούλευσης αλλά και τις 
παρεχόμενες υπηρεσίες των ποικιλόμορφων θεσμών 
ενημέρωσης. Επίσης, θα τους δοθεί η δυνατότητα να 
εμπλουτίσουν τις επαγγελματικές τους δεξιότητες και να 
διεκδικήσουν με αξιώσεις τη δημιουργική ένταξη τους 
στην κοινωνία της πληροφορίας. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στις «Σύγχρονες Δημοσιογραφικές Σπουδές». 
Ο τίτλος θα απονέμεται από την Σχολή Κοινωνικών Επι¬ 
στημών του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί απόφοιτοι Δημοσιογραφίας 
και Επικοινωνίας, Κοινωνικών, Πολιτικών, Οικονομικών 
και Ανθρωπιστικών Επιστημών, Επικοινωνίας, Δημοσίων 
Σχέσεων και Διαφήμισης, Πληροφορικής και ΜΜΕ και 
άλλων συναφών με τα αντικείμενα και τους σκοπούς του 
Π.Μ.Σ. τμημάτων των Α.Ε.Ι. της ημεδαπής ή αναγνωρι¬ 
σμένων ομοταγών ιδρυμάτων της αλλοδαπής, (σύμφωνα 
με την παρ. 1, άρθρο 34 του ν. 4485/2017), με πιστοποιη¬ 
μένη επάρκεια γνώσης, επιπλέον της γλώσσας διδασκα¬ 
λίας, της Αγγλικής γλώσσας, επιπέδου τουλάχιστον Β2. 

Άρθρο 5 

Χρονική Διάρκεια 

Το Μεταπτυχιακό Πρόγραμμα Σπουδών «Σύγχρονες 
Δημοσιογραφικές Σπουδές» (Σ.Δ.Σ.) διαρθρώνεται σε 


τέσσερα (4) ακαδημαϊκά εξάμηνα, τα οποία περιλαμ¬ 
βάνουν έξι (6) θεματικές ενότητες και εκπόνηση διπλω¬ 
ματικής εργασίας. Ο ελάχιστος χρόνος φοίτησης είναι 
δύο (2) έτη.Το σύνολο των πιστωτικών μονάδων (Ε(ΙΤ5) 
που απαιτούνται για την απόκτηση του Μεταπτυχιακού 
Τίτλου Σπουδών είναι 120 Ε(ΤΓ5 (30 Ε(ΤΓ5 ανά εξάμηνο). 

Άρθρο 6 

Πρόγραμμα Σπουδών - Γλώσσα Διδασκαλίας 

Το σύνολο των πιστωτικών μονάδων (Ε(ΙΤ5) που απαι¬ 
τούνται για την απόκτηση του Μεταπτυχιακού Τίτλου 
Σπουδών «Σύγχρονες Δημοσιογραφικές Σπουδές» είναι 
120 Ε(ΙΤ5 (30 Ε(ΙΤ5 ανά εξάμηνο). Αναλυτικά, η διάρθρω¬ 
ση του Μ.Π.Σ. είναι η ακόλουθη: 

Ιο εξάμηνο 

1 η Θ.Ε.: Δημοσιογραφία και Επικοινωνία στο Σύγχρονο 
Κόσμο 

2η Θ.Ε.: Αρχές και Τεχνικές της Σύγχρονης Δημοσιο¬ 
γραφίας 
2ο εξάμηνο 

3η Θ.Ε.: Δημοσιογραφική Ηθική και Δεοντολογία 
4ηΘ.Ε.: Διαδικτυακή Δημοσιογραφία 
3ο εξάμηνο 

5η Θ.Ε.: Σύγχρονες Δημοσιογραφικές Ειδικεύσεις I 
6η Θ.Ε.: Σύγχρονες Δημοσιογραφικές Ειδικεύσεις II 
4ο εξάμηνο 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 
ΓΝΩΣΤΙΚΑ ΑΝΤΙΚΕΙΜΕΝΑ ΑΝΑ ΘΕΜΑΤΙΚΗ ΕΝΟΤΗΤΑ 
Ιο Εξάμηνο 

1 η Θ.Ε.: Δημοσιογραφία και Επικοινωνία στο Σύγχρονο 
Κόσμο 

Πιστωτικές Μονάδες Ε(ΤΓ5:15 

Τ ύπος της Θ.Ε.: Υποχρεωτική 

Εξάμηνο στο οποίο προσφέρεται: Πρώτο (1 ο) 

Γλώσσα Διδασκαλίας: Ελληνική 

Γενική Περιγραφή 

- η μετάβαση από τα μαζικά μέσα στα ψηφιακά μέσα 
επικοινωνίας 

- νέες μορφές δημοσιογραφίας 

- προβλήματα και απαιτήσεις της διαπολιτισμικής επι¬ 
κοινωνίας 

- η δημοσιογραφία ενώπιον των προκλήσεων της πα¬ 
γκόσμιας κοινωνίας 

Μαθησιακά Αποτελέσματα: Η επιτυχής ολοκλήρωση 
της Θ.Ε. παρέχει την ευκαιρία στον φοιτητή: 

• Να κατανοεί τα βασικά χαρακτηριστικά του νέου επι- 
κοινωνιακού τοπίου που προέκυψε από την ανάπτυξη 
του διαδικτύου και των ψηφιακών μέσων 

• Να διακρίνει την ποικιλία των συμμετοχικών, κοινο¬ 
τικών και εναλλακτικών μορφών δημοσιογραφίας που 
έχουν αναπτυχθεί την ψηφιακή εποχή 

• Να συνειδητοποιεί τους νέους ρόλους που καλούνται 
να αναπτύξουν οι δημοσιογράφοι την ψηφιακή εποχή 

• Να αναλύει τα φαινόμενα και τις διαδικασίες της επι- 
κοινωνιακής-πολιτισμικής παγκοσμιοποίησης 

• Να αντιλαμβάνεται τη σημασία που έχουν τα ζητή¬ 
ματα πολιτότητας, φυλής, φύλου, ανθρωπίνων δικαιω¬ 
μάτων και πολιτισμικής ταυτότητας στη σύγχρονη δη¬ 
μοσιογραφία 

• Να εκτιμήσει το ρόλο των ΜΜΕ και της δημοσιογρα¬ 
φίας στις προκλήσεις της παγκόσμιας κοινωνίας (πόλε¬ 
μοι, καταστροφές, περιβάλλον, τρομοκρατία, κρίσεις) 

■ Να συμβάλλει εποικοδομητικά στον κοινωνικό και 
διαπολιτισμικό διάλογο, την πολιτική και πολιτισμική 
πολυφωνία, την αλληλοκατανόηση των λαών, την επί¬ 
λυση συγκρούσεων 
Γνωστικά Αντικείμενα της Θ.Ε.: 

1. Θεωρία νέων μέσων 

2. Εναλλακτικά και συμμετοχικά μέσα 

3. Διαπολιτισμική επικοινωνία 

4. Δημοσιογραφία κρίσεων 

2η Θ.Ε. Αρχές και Τεχνικές της Σύγχρονης Δημοσιο¬ 
γραφίας 

Πιστωτικές Μονάδες ΕΘΤ5:15 
Τ ύπος της Θ.Ε.: Υποχρεωτική 
Εξάμηνο που προσφέρεται: Πρώτο (1 °) 

Γλώσσα Διδασκαλίας: Ελληνική 
Γενική Περιγραφή 

- Η διαμόρφωση του σύγχρονου ορισμού και αποστο¬ 
λής της δημοσιογραφίας 

- Βασικά μοντέλα άσκησης της δημοσιογραφίας 

- Οι τεχνικές της διερευνητικής δημοσιογραφίας 
Μαθησιακά Αποτελέσματα: Η επιτυχής ολοκλήρωση 

της Θ.Ε. παρέχει την ευκαιρία στον φοιτητή: 

• Να κατανοεί τα βασικά στάδια εξέλιξηςτης δημοσιο¬ 
γραφίας και τους πολιτικούς, κοινωνικούς, οικονομικούς 
και τεχνολογικούς παράγοντες που τα επικαθόρισαν 

• Να συνειδητοποιεί το ρόλο και τη συμβολή της δημο¬ 
σιογραφίας στη δημοκρατική δημόσια σφαίρα 

• Να διακρίνει και να αξιολογεί συγκριτικά τα βασικά 
σύγχρονα μοντέλα άσκησης της δημοσιογραφίας 

• Να γνωρίζει τις βασικές τεχνικές της διερευνητικής 
δημοσιογραφίας 

Γνωστικά Αντικείμενα της Θ.Ε.: 

1. Ιστορία και θεωρία της δημοσιογραφίας 

2. Τεχνικές δημοσιογραφικής έρευνας 

3η Θ.Ε.: Δημοσιογραφική Ηθική και Δεοντολογία 

Πιστωτικές Μονάδες ΕΘΤ5:15 

Τ ύπος της Θ.Ε.: Υποχρεωτική 

Εξάμηνο στο οποίο προσφέρεται: Δεύτερο (2ο) 

Γλώσσα Διδασκαλίας: Ελληνική 

Γενική Περιγραφή 

- Κανόνες δημοσιογραφικής ηθικής και δεοντολογίας 

- Περιπτωσιολογικές μελέτες από τη διεθνή και εθνική 
δημοσιογραφία 

Μαθησιακά Αποτελέσματα: Η επιτυχής ολοκλήρωση 
της Θ.Ε. παρέχει την ευκαιρία στον φοιτητή: 

• Να κατανοεί τη φύση και τις αιτίες των ηθικών προ¬ 
κλήσεων που έχει αντιμετωπίσει η δημοσιογραφία κατά 
την ιστορική εξέλιξη της καθώς κι εκείνες που χαρακτη¬ 
ρίζουν την ψηφιακή εποχή. 

• Να συνειδητοποιήσει το ζωτικό ρόλο που είχε η δια¬ 
μόρφωση και καθιέρωση των κανόνων της δημοσιογρα¬ 
φικής δεοντολογίας, σε εθνικό και διεθνές επίπεδο, τόσο 
στην οριοθέτηση των ειδησεογραφικών πρακτικών όσο 
και στην ενίσχυση και αναβάθμιση της επαγγελματικής 
αυτονομίας των δημοσιογράφων. 


■ Να συνδυάζει την άσκηση της δημοσιογραφίας με 
την τήρηση των ηθικών αρχών και των κανόνων της 
δημοσιογραφικής δεοντολογίας. 

Γνωστικά Αντικείμενα της Θ.Ε.: 

1. Δημοσιογραφική Ηθική και Δεοντολογία 

4η Θ.Ε.: Διαδικτυακή Δημοσιογραφία 

Πιστωτικές Μονάδες ΕΘΤ5:15 

Τ ύπος της Θ.Ε.: Υποχρεωτική 

Εξάμηνο στο οποίο προσφέρεται: Δεύτερο (2°) 

Γλώσσα Διδασκαλίας: Ελληνική 

Γενική Περιγραφή 

- Μορφές και τεχνικές της δημοσιογραφικής έρευνας 
και παραγωγής στο διαδίκτυο. 

-Τεχνικές επιβεβαίωσης περιεχομένου από τα κοινω¬ 
νικά μέσα. 

- Δημοσιογραφία Δεδομένων. 

-Το κοινό των διαδικτυακών μέσων: πρακτικές παρα- 
κολούθησης/συμμετοχής/διάδρασης 
Μαθησιακά Αποτελέσματα: Η επιτυχής ολοκλήρωση 
της Θ.Ε. παρέχει την ευκαιρία στον φοιτητή: 

• Να κατανοεί τους νέους τρόπους έρευνας και εργα¬ 
σίας που καλούνται να αναπτύξουν οι δημοσιογράφοι 
στην ψηφιακή εποχή 

• Να συνθέτει πολυμεσικά ρεπορτάζ/κείμενα για δια- 
δικτυακή κοινοποίηση/διάχυση 

• Να αξιοποιεί αποτελεσματικά τα κοινωνικά μέσα δι¬ 
κτύωσης 

• Να ελέγχει την αξιοπιστία των πληροφοριών που 
προέρχεται από τα κοινωνικά μέσα 

■ Να αναπτύσσει ουσιαστική αλληλεπίδραση με το 
κοινό 

■ Να σχεδιάζει/διαχέει πληροφοριακό υλικό που να 
ανταποκρίνεται στα νέα ήθη χρήσης των ενημερωτικών 
διαδικτυακών μέσων 

Γνωστικά Αντικείμενα της Θ.Ε.: 

1. Θεωρία και πρακτική της διαδικτυακής δημοσιο¬ 
γραφίας 

2. Δημοσιογραφία Δεδομένων 

3. Επιβεβαίωση περιεχομένου που παράγεται από τους 
χρήστες 

5η Θ.Ε.: Σύγχρονες Δημοσιογραφικές Ειδικεύσεις I 

Πιστωτικές Μονάδες ΕΘΤ5:15 

Τ ύπος της Θ.Ε.: Υποχρεωτική 

Εξάμηνο στο οποίο προσφέρεται: Τρίτο (3ο) 

Γλώσσα Διδασκαλίας: Ελληνική 
Γενική Περιγραφή 

- Εμβάθυνση σε δύο (2) βασικούςτομείς εξειδίκευσης 
της σύγχρονης δημοσιογραφίας: Διεθνή/Ευρωπαϊκά θέ¬ 
ματα, Επιστήμη-Τεχνολογία/Υγεία/Περιβάλλον 

- Εκπόνηση ερευνητικών ρεπορτάζ στους δύο ανω¬ 
τέρω τομείς 

Μαθησιακά Αποτελέσματα: Η επιτυχής ολοκλήρωση 
της Θ.Ε. παρέχει την ευκαιρία στον φοιτητή να: 

• Κατανοεί τις ιδιαίτερες γνωστικές απαιτήσεις που 
αφορούν 2 βασικούς τομείς της σύγχρονης δημοσιογρα¬ 
φίας: Θεσμούς και θέματα της Διεθνούς και Ευρωπαϊκής 
κοινωνίας, Επιστήμη-Τεχνολογία/Υγεία/Περιβάλλον 

• Να αναπτύξει τις γνώσεις και ερευνητικές δεξιότητες 
που απαιτεί η άσκηση της διερευνητικής δημοσιογρα¬ 
φίας στους ανωτέρω 2 τομείς 

• Να δημιουργήσει έναν επαγγελματικό φάκελο 
(ροιΤίοΙίο) πρωτότυπων ερευνητικών ρεπορτάζ στους 
ανωτέρω 2 τομείς 

• Να αναπτύξει το γνωστικό-ερευνητικό υπόβαθρο που 
απαιτείται για τη διαμόρφωση και εκπόνηση της Μ.Δ.Ε. 

Γνωστικά Αντικείμενα της Θ.Ε.: 

1. Διεθνής και Ευρωπαϊκή Δημοσιογραφία 

2. Δημοσιογραφία Επιστήμης-Τεχνολογίας/Υγείας/ 
Περιβάλλοντος 

6η Θ.Ε.: Σύγχρονες Δημοσιογραφικές Ειδικεύσεις II 

Πιστωτικές Μονάδες Ε0Τ5:15 

Τ ύπος της Θ.Ε.: Υποχρεωτική 

Εξάμηνο στο οποίο προσφέρεται: Τρίτο (3ο) 

Γλώσσα Διδασκαλίας: Ελληνική 
Γενική Περιγραφή 

- Εμβάθυνση σε δύο (2) βασικούς τομείς εξειδίκευσης 
της σύγχρονης δημοσιογραφίας: Πόλη/Ποιότητα ζωής/ 
Πολιτισμός, Τοπικές κοινωνίες/ανάπτυξη/τουρισμός 

- Εκπόνηση ερευνητικών ρεπορτάζ σε κάθε μια έκτων 
ανωτέρω τεσσάρων τομέων 

Μαθησιακά Αποτελέσματα: Η επιτυχής ολοκλήρωση 
της Θ.Ε. παρέχει την ευκαιρία στον φοιτητή: 

• Να κατανοεί τις ιδιαίτερες γνωστικές απαιτήσεις που 
αφορούν 2 βασικούς τομείς της σύγχρονης δημοσιογρα¬ 
φίας: Πόλη/Ποιότητα ζωής/Πολιτισμός,Τοπικές κοινωνί¬ 
ες/ Ανάπτυξη/Τουρισμός 

• Να αναπτύξει τις γνώσεις και δεξιότητες που απαι¬ 
τεί η άσκηση της διερευνητικής δημοσιογραφίας στους 
ανωτέρω 2 τομείς 

■ Να δημιουργήσει έναν επαγγελματικό φάκελο 
(ροΠίοΙίο) πρωτότυπων ερευνητικών ρεπορτάζ στους 
ανωτέρω δύο τομείς 

• Να αναπτύξει το γνωστικό-ερευνητικό υπόβαθρο που 
απαιτείται για τη διαμόρφωση και εκπόνηση της Μ.Δ.Ε. 

Γνωστικά Αντικείμενα της Θ.Ε.: 

1. Αστικό-Πολιτισμικό Ρεπορτάζ 

2. Ρεπορτάζ τοπικών κοινωνιών, τοπικής-περκρερεια- 
κής ανάπτυξης και τουρισμού 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 

Πιστωτικές Μονάδες Ε0Τ5: 30 

Τ ύπος της Θ.Ε.: Υποχρεωτική 

Εξάμηνο στο οποίο προσφέρεται: Τέταρτο (4ο) 

Γλώσσα Διδασκαλίας: Ελληνική 

• Οι φοιτητές προτείνουν το θέμα της ΜΔΕ τους, λαμ- 
βάνοντας υπόψη τον ειδικά προετοιμασμένο κατάλογο 
θεματικών περιοχών (με αναλυτική περιγραφή τους) που 
καταρτίζουν οι Συντονιστές των Θ.Ε. 

• Η τελική διατύπωση και περιγραφή του θέματος της 
Μ.Δ.Ε. γίνεται σε συνεργασία με τον επιβλέποντα κα- 
θηγητή. 

Η γλώσσα διδασκαλίας του ΠΜΣ είναι η Ελληνική. Η 
γλώσσα εκπόνησης διπλωματικής εργασίας είναι η Ελ¬ 
ληνική. 

Άρθρο 7 
Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 


κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α 1 ) όπως τροποποιή¬ 
θηκε και ισχύει μετις διατάξεις της παρ. 12 του άρθρου 83 
του ν. 4485/2017. Οι διδάσκοντες (Συνεργαζόμενο Επι¬ 
στημονικό Προσωπικό ΣΕΠ) στο πρόγραμμα επιλέγονται 
ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 μετην επιφύλαξη των διατάξεων της παρ. 
8 του άρθρου 32 του ν. 4485/2017 (ΦΕΚ 114/τ.Α'), και τις 
διατάξεις της παρ. 11 α του άρθρου 80 του ν.4009/2011 
(ΦΕΚ 195/τ.Α') όπως τροποποιήθηκε και ισχύει. 

Άρθρο 10 

Μεταβατικές Διατάξεις 

Οσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μάίου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 


Αριθμ.ΤΕΚ: 1066 (2) 

Ίδρυση κοινού εξ αποστάσεως Διαπανεπιστημι- 
ακού Μεταπτυχιακού Προγράμματος Σπουδών 
σύμφωνα με τις διατάξεις του ν. 4485/2017 με 
τίτλο «Βιοπληροφορική και Νευροπληροφορι- 
κή» της Σχολής Θετικών Επιστημών και Τεχνο¬ 
λογίας του Ελληνικού Ανοικτού Πανεπιστημίου 
(επισπεύδον Ίδρυμα) και του Τμήματος Πληρο¬ 
φορικής της Σχολής Επιστήμης της Πληροφορίας 
και Πληροφορικής του Ιόνιου Πανεπιστημίου και 
έγκριση της οργάνωσης και της λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 377/3.3.ακ./23-4-2018) 

Έχοντας υπόψη: 

1 .Τις διατάξειςτων άρθρων 1,2,3,4,5 και 10του ν. 2552/ 
1997 «Ελληνικό Ανοικτό Πανεπιστήμιο και άλλες διατά¬ 
ξεις» (Α’ 266/24.12.1997), όπως ισχύουν. 

2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις (Α' 114/4.8.2017), όπως 
ισχύουν. 

3. Τις διατάξεις του ν. 3374/2005 (Α’ 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
τηςΔιοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής κ. Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπήςτου Ελληνικού Ανοικτού Πανεπιστημίου. 

6. Το με αριθμό 175/6-3-2018 πρακτικό της Κοσμητεί¬ 
ας της Σχολής Θετικών Επιστημών και Τεχνολογίας του 
Ελληνικού Ανοικτού Πανεπιστημίου. 

7. Το με αριθμό 7/14-2-2018 πρακτικό της Συνέλευσης 
τουΤμήματος Πληροφορικής της Σχολής Επιστήμηςτης 
Πληροφορίας και Πληροφορικήςτου Ιόνιου Πανεπιστη¬ 
μίου. 

8. Το με αριθμό 377/23-4-2018 πρακτικό της Διοικού- 
σας Επιτροπήςτου Ελληνικού Ανοικτού Πανεπιστημίου. 

9. Το με αριθμό 13/25-4-2018 πρακτικό της Συγκλήτου 
του Ιονίου Πανεπιστημίου. 

10. Το με ημερομηνία 26-4-2018 Ειδικό Πρωτόκολλο 
Συνεργασίας μεταξύ του Ελληνικού Ανοικτού Πανεπι¬ 
στημίου (Ε.Α.Π.) και του Ιονίου Πανεπιστημίου, το οποίο 
εγκρίθηκε στην 377η/23-04-2018 Συνεδρίαση της Διοι- 
κούσας Επιτροπήςτου Ελληνικού Ανοικτού Πανεπιστη¬ 
μίου και στην 13η/25-4-2018 συνεδρίαση της Συγκλήτου 
του Ιόνιου Πανεπιστημίου. 

11. Το αριθμ. 80441 /Ζ1 /I 7-5-2018 έγγραφο του 
Υπουργείου Παιδείας, Έρευνας και Θρησκευμάτων σε 
εφαρμογή της διάταξης του άρθρου 32 του ν. 4485/2017. 

12. Την αριθμ. 519/5-2-2014 έκθεση εξωτερικής αξι¬ 
ολόγησης της Α.Δ.Ι.Π. που αφορά τη Σχολή Θετικών 
Επιστημών και Τεχνολογίας του Ελληνικού Ανοικτού 
Πανεπιστημίου. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την ίδρυση του κοινού εξ αποστάσεως Διαπανεπι- 
στημιακού Μεταπτυχιακού Προγράμματος Σπουδών 
(Δ.Μ.Π.Σ.) με τίτλο «Βιοπληροφορική και Νευροπληρο- 
φορική» στη Σχολή Θετικών Επιστημών καιΤεχνολογίας 
του Ελληνικού Ανοικτού Πανεπιστημίου και στη Σχολή 
Επιστήμηςτης Πληροφορίας και Πληροφορικήςτου Ιο- 
νίου Πανεπιστημίου ως εξής: 

Άρθρο 1 

Γενικές Διατάξεις 

Η Σχολή Θετικών Επιστημών καιΤεχνολογίας (επισπεύ- 
δουσα Σχολή) του Ελληνικού Ανοικτού Πανεπιστημίου 
και το Τμήμα Πληροφορικής της Σχολής Επιστήμηςτης 


Πληροφορίας και Πληροφορικής του Ιονίου Πανεπι¬ 
στημίου οργανώνουν και λειτουργούν το Διαπανεπι- 
στημιακό Μεταπτυχιακό Πρόγραμμα Σπουδών με τίτ¬ 
λο «Βιοπληροφορική και Νευροπληροφορική» από το 
ακαδημαϊκό έτος 2018-2019, σύμφωνα με τις διατάξεις 
της παρούσης απόφασης, του Ειδικού Πρωτοκόλλου 
Συνεργασίας και τις διατάξεις του ν. 4485/2017 και του 
ν. 2552/1997 (ΦΕΚ 266/τ.Α'), όπως τροποποιήθηκε και 
ισχύει. 

Άρθρο 2 

Αντικείμενο - Σκοπός 

Το εξ αποστάσεως διαπανεπιστημιακό Μεταπτυχιακό 
Πρόγραμμα Σπουδών (εφεξής Δ.Μ.Π.Σ.) «Βιοπληροφορι- 
κή και Νευροπληροφορική» έχει ως στόχους: 

α) την προαγωγή της επιστημονικής γνώσης και την 
καλλιέργεια και ανάπτυξη της πρωτογενούς επιστημο¬ 
νικής έρευνας στα αντικείμενα των βιομαθηματικών 
(εφαρμοσμένα μαθηματικά, μοντελοποίηση και προ¬ 
σομοίωση συστημάτων), της βιοπληροφορικής (γονιδιω- 
ματική, πρωτεομική, ανακάλυψη βιοδεικτών, σχεδιασμός 
φαρμάκων, βιολογία συστημάτων, βιολογικές γλώσσες 
προγραμματισμού), της υπολογιστικής βιολογίας, της 
νευροπληροφορικής και των νευροεπιστημών (ανάλυση 
βιοϊατρικών σημάτων και εικόνων, επεξεργασία βιοϊατρι- 
κών δεδομένων, εξόρυξη γνώσης, ανάπτυξη αλγορίθ¬ 
μων). Επίσης, την παροχή υψηλού επιπέδου εκπαίδευση 
και εξειδίκευση στη μεθοδολογία έρευνας, τη διεξαγωγή 
και ανάλυση κλινικών μελετών, την επεξεργασία και ερ¬ 
μηνεία βιολογικών δεδομένων, τη σχεδίαση εφαρμογών 
για τη λήψη αποφάσεων, τη μετα-ανάλυση βιοϊατρικών 
δεδομένων και την εκπόνηση μοντέλων πρόγνωσης και 
διάγνωσης ασθενειών. 

β) την προετοιμασία ειδικευμένων επιστημόνων για 
μια επιτυχή επαγγελματική σταδιοδρομία τόσο σε Ακα¬ 
δημαϊκό όσο και σε Ερευνητικό περιβάλλον, αλλά και σε 
εταιρείες βιοτεχνολογίας, φαρμακευτικές βιομηχανίες ή 
και εταιρείες Πληροφορικής και Μελετών, σε εθνικό και 
διεθνές επίπεδο. 

Άρθρο 3 

Μεταπτυχιακός Τίτλος 

Το Δ.Π.Μ.Σ. απονέμει Μεταπτυχιακό Δίπλωμα Ειδί¬ 
κευσης (Μ.Δ.Ε.) με τίτλο «Βιοπληροφορική και Νευρο¬ 
πληροφορική». Ο τίτλος απονέμεται από το Ελληνικό 
Ανοικτό Πανεπιστήμιο με αναφορά σε αυτόν του Ιόνιου 
Πανεπιστημίου. 

Άρθρο 4 

Κατηγορίες Πτυχιούχων 

Στο Δ.Μ.Π.Σ. «Βιοπληροφορική και Νευροπληροφορι¬ 
κή» γίνονται δεκτοί ως υποψήφιοι, πτυχιούχοι σχολών 
επιστημών υγείας, θετικών, βιολογικών, οικονομικών, αν¬ 
θρωπιστικών, πολυτεχνικών σχολών Πανεπιστημίων της 
ημεδαπής και αναγνωρισμένων ομοταγών Ιδρυμάτων 
της αλλοδαπής καθώς και πτυχιούχοιΤμημάτωνΤ.Ε.Ι. με 
συναφή γνωστικά αντικείμενα (σύμφωνα με το άρθρο 34 
του ν. 4485/2017), υπό την επιφύλαξη των άρθρων του 
Ειδικού Πρωτοκόλλου Συνεργασίας μεταξύ του ΕΑΠ και 
του Ιόνιου Πανεπιστημίου. Με απόφαση των ιδίων οργά- 

νων μπορούν να συντμηθούν ή να επιμηκυνθούν προ¬ 
θεσμίες που αφορούν στις διαδικασίες και τη λειτουργία 
του προγράμματος σπουδών. 

Για την παρακολούθηση του Δ.Π.Μ.Σ. απαιτείται πολύ 
καλή γνώση της αγγλικής καθώς μέρος των διαλέξεων, 
των συγγραμμάτων και του εκπαιδευτικού υλικού θα 
είναι στην αγγλική γλώσσα. 

Άρθρο 5 

Χρονική Διάρκεια 

Το Δ.Μ.Π.Σ. «Βιοπληροφορική και Νευροπληροφορι- 
κή» διαρθρώνεται σε τρία (3) ακαδημαϊκά εξάμηνα, τα 
οποία περιλαμβάνουν οκτώ (8) θεματικές ενότητες και 
εκπόνηση διπλωματικής εργασίας. Για την ολοκλήρωση 
του προγράμματος απαιτείται η επιτυχής ολοκλήρωση 
έξι (6) θεματικών ενοτήτων και η επιτυχής εκπόνηση με¬ 
ταπτυχιακής διπλωματικής εργασίας. Η ελάχιστη χρονική 
διάρκεια για την ολοκλήρωση του προγράμματος είναι 
ενάμιση (1,5) έτος και η μέγιστη έξι (6) έτη. Το σύνολο 
των πιστωτικών μονάδων (Ε(ΙΤ5) που απαιτούνται για την 
απόκτηση του Μεταπτυχιακού Διπλώματος Ειδίκευσης 
(Μ.Δ.Ε.) είναι 90 ΕΘΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Η διάρθρωση του προγράμματος είναι η ακόλουθη: 

Ιο Εξάμηνο 

Θεματική Ενότητα: Μαθηματική Μοντελοποίηση στη 
Βιολογία (Υ, 10 ΕΘΤ5) με γνωστικά Αντικείμενα: 

• Μεθοδολογίες μοντελοποίησης 

• Μοντέλα Αναπαράστασης Βιολογικών Μηχανισμών 

Θεματική Ενότητα: Νευροβιολογία και Μοντελοποί¬ 
ηση Κυτταρικών Συστημάτων (Υ, 10 ΕΘΤ5) με γνωστικά 
Αντικείμενα: 

• Νευροβιολογία 

• Κυτταρικά Συστήματα 

Θεματική Ενότητα: Καταγραφή και Επεξεργασία Νευ¬ 
ρικών Βιοσημάτων (Ε, 10Ε(ΙΤ5) με γνωστικά Αντικείμενα: 

• Προσδιορισμός και μελέτη βιοσημάτων 

• Εντοπισμός και επεξεργασία νευρικών βιοσημάτων 

Θεματική Ενότητα: Μηχανική Νευρικής Αποκατάστα¬ 
σης (Ε, 10 Ε(ΙΤ5) με γνωστικά Αντικείμενα: 

• Νευροανατομία 

• Νευρική Αποκατάσταση 

2ο Εξάμηνο 

Θεματική Ενότητα: Αλγόριθμοι στη Μοριακή Βιολογία 
και στη Δομική Βιοπληροφορική (Υ, 10 Ε(ΙΤ5) με γνωστι¬ 
κά Αντικείμενα: 

• Αλγόριθμοι Μοριακής Βιολογίας 

• Αλγόριθμοι Βιοπληροφορικής 

Θεματική Ενότητα: Σχεδιασμός Βάσεων Βιολογικών 
Δεδομένων και Γλώσσες Προγραμματισμού (Υ, 10 Ε(ΙΤ5) 
με γνωστικά Αντικείμενα: 

• Σχεδιασμός Βάσεων Δεδομένων 

• Γλώσσες Προγραμματισμού για βιολογικά δεδομένα 

Θεματική Ενότητα: Βιοιατρική Τεχνολογία και Συστή¬ 
ματα Ιατρικής Απεικόνισης (Ε, 10 ΕΘΤ5) με γνωστικά 
Αντικείμενα: 

• Συστήματα Ιατρικής απεικόνισης 

• Ανάλυση και Επεξεργασία ιατρικών Εικόνων 


Θεματική Ενότητα: Πρωτεομική, Γενωμική και Γονιδι- 
ωματική (Ε, 10 ΕΘΤ5) με γνωστικά Αντικείμενα: 

• Πρωτεομική 

• Γενωμική 

• Γονιδιωματική 

Εκπόνηση Διπλωματικής Εργασίας (30 ΕΘΤ5) 

Η εκπόνηση της Μεταπτυχιακής Διπλωματικής Εργασί¬ 
ας προϋποθέτει την επιτυχή ολοκλήρωση έξι (6) Θεματι¬ 
κών Ενοτήτων από τις οκτώ (8). Η Διπλωματική Εργασία 
θα είναι βιβλιογραφικού ή ερευνητικού χαρακτήρα και 
το πλαίσιο εκπόνησης και βαθμολόγησήςτης θα προσδι¬ 
ορίζεται από τον κανονισμό Σπουδών του «κοινού ΜΠΣ». 

Η γλώσσα διδασκαλίας του Δ.Π.Μ.Σ είναι η ελληνική. 
Η γλώσσα εκπόνησης διπλωματικής εργασίας είναι η 
ελληνική είτε η αγγλική. 

Άρθρο 7 

Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α 1 ) όπως τροποποιή¬ 
θηκε και ισχύει μετις διατάξεις της παρ. 12 του άρθρου 83 
του ν. 4485/2017. Οι διδάσκοντες (Συνεργαζόμενο Επι¬ 
στημονικό Προσωπικό ΣΕΠ) στο πρόγραμμα επιλέγονται 
ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ.Α'), 
και τις διατάξεις της παρ. 11α του άρθρου 80 του 
ν. 4009/2011 (ΦΕΚ 195/τ.Α') όπως τροποποιήθηκε και 
ισχύει. 

Άρθρο 10 

Μεταβατικές Διατάξεις 

Ειδικότερα θέματα λειτουργίας ρυθμίζονται από το 
ειδικό πρωτόκολλο συνεργασίας, τον Κανονισμό Μετα¬ 
πτυχιακών Σπουδών καθώς και από τα αρμόδια όργανα 
σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μα'ί'ου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 

Αριθμ.ΤΕΚ: 1074 (3) 

Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Σεισμική Μηχανική και Αντισει¬ 
σμικές Κατασκευές» της Σχολής Θετικών Επιστη¬ 
μών και Τεχνολογίας του Ελληνικού Ανοικτού Πα¬ 
νεπιστημίου και έγκριση της οργάνωσης και της 
λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 377/2.1.11 .ακ./23-4-2018) 

Έχοντας υπόψη: 

1 .Τις διατάξειςτων άρθρων 1,2,3,4,5 και 10του ν. 2552/ 
1997 «Ελληνικό Ανοικτό Πανεπιστήμιο και άλλες διατά¬ 
ξεις» (Α’ 266/24.12.1997), όπως ισχύουν . 

2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για την 
έρευνα και άλλες διατάξεις (Α 114/4.8.2017), όπως ισχύουν. 

3. Τις διατάξεις του ν. 3374/2005 (Α’ 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
τηςΔιοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπήςτου Ελληνικού Ανοικτού Πανεπιστημίου. 

6. Το με αριθμό 173/18-01 -2018 πρακτικό της Κοσμη¬ 
τείας της Σχολής θετικών Επιστημών και Τεχνολογίας του 
Ελληνικού Ανοικτού Πανεπιστημίου. 

7. Το με αριθμό 377/23.4.2018 πρακτικό τηςΔιοικού- 
σας Επιτροπήςτου Ελληνικού Ανοικτού Πανεπιστημίου. 

8. Το αριθμ. 80441 /Ζ1 /17-5-2018 έγγραφο του Υπουρ¬ 
γείου Παιδείας, Έρευνας και Θρησκευμάτων σε εφαρμο¬ 
γή της διάταξης του άρθρου 32 του ν. 4485/2017. 

9. Την αριθμ. 519/5-2-2014 έκθεση εξωτερικής αξι¬ 
ολόγησης της Α.Δ.Ι.Π. που αφορά τη Σχολή Θετικών 
Επιστημών και Τεχνολογίας του Ελληνικού Ανοικτού 
Πανεπιστημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση του Προγράμματος Μεταπτυχιακού 
Σπουδών (Π.Μ.Σ.) με τίτλο «Σεισμική Μηχανική και Αντι¬ 
σεισμικές Κατασκευές» στη Σχολή Θετικών Επιστημών 
καιΤεχνολογίαςτου Ελληνικού Ανοικτού Πανεπιστημίου, 
ως εξής: 

Άρθρο 1 

Γενικές Διατάξεις 

Η Σχολή Θετικών Επιστημών καιΤεχνολογίαςτου Ελ¬ 
ληνικού Ανοικτού Πανεπιστημίου θα λειτουργήσει από 
το ακαδημαϊκό έτος 2018-19 το Πρόγραμμα Μεταπτυ¬ 
χιακών Σπουδών με τίτλο «Σεισμική Μηχανική και Αντι¬ 


σεισμικές Κατασκευές» σύμφωνα με τις διατάξεις της 
απόφασης αυτής, τις διατάξεις του ν. 4485/2017 και τις 
διατάξεις του ν. 2552/1997 (ΦΕΚ 266, τ.Α') όπως τροπο¬ 
ποιήθηκε και ισχύει. 

Άρθρο 2 

Αντικείμενο - Σκοπός 

Σκοπός του Π.Μ.Σ. είναι η παροχή εξειδικευμένων 
σπουδών στον κλάδο των Πολιτικών Μηχανικών στη 
«Σεισμική Μηχανική και Αντισεισμικές Κατασκευές», που 
θα συμβάλει στην άνοδο του επιπέδου κατάρτισης του 
τεχνικού δυναμικού της χώρας. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Σεισμική Μηχανική και Αντισεισμικές 
Κατασκευές». Ο τίτλος θα απονέμεται από τη Σχολή Θε¬ 
τικών Επιστημών καιΤεχνολογίαςτου Ε.Α.Π. 

Άρθρο 4 

Κατηγορίες Διπλωματούχων (ή Πτυχιούχων) 

Στο Π.Μ.Σ. «Σεισμική Μηχανική και Αντισεισμικές Κα¬ 
τασκευές» γίνονται δεκτοί απόφοιτοιΤμημάτων/Σχολών 
Πολιτικών Μηχανικώντων ΑΕΙ της ημεδαπής ή ομοταγών 
ιδρυμάτων της αλλοδαπής και απόφοιτοι ΤΕΙ, ΑΣΠΑΙΤΕ 
και ΑΣΕΙ γνωστικού αντικειμένου συναφούς με αυτό του 
Πολιτικού Μηχανικού. Οι αλλοδαποί υποψήφιοι φοιτητές 
θα πρέπει να έχουν πιστοποιημένη επάρκεια της Ελλη¬ 
νικής Γλώσσας επιπέδου τουλάχιστον Γ1. Επίσης, απαι¬ 
τείται από όλους τους φοιτητές η πολύ καλή γνώση της 
Αγγλικής Γλώσσας. 

Άρθρο 5 

Χρονική Διάρκεια 

Το Π.Μ.Σ. «Σεισμική Μηχανική και Αντισεισμικές Κατα¬ 
σκευές» διαρθρώνεται σε δύο (2) έτη, τα οποία περιλαμ¬ 
βάνουν τέσσερις (4) θεματικές ενότητες και εκπόνηση 
διπλωματικής εργασίας (ή και πρακτικής άσκησης). Η 
ελάχιστη χρονική διάρκεια για την ολοκλήρωση του προ¬ 
γράμματος είναι δύο (2) έτη. Το σύνολο των πιστωτικών 
μονάδων (ΕΈΤ5) που απαιτούνται για την απόκτηση του 
Μεταπτυχιακού Διπλώματος Ειδίκευσης (Μ.Δ.Ε.) είναι 
120 ΕΘΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Η διάρθρωση του προγράμματος είναι η ακόλουθη: 

Δυναμική Ανάλυση Κατασκευών (20 ΕΘΤ5) με γνωστι¬ 
κά αντικείμενα: 

1. Δυναμική ανάλυση των κατασκευών 

2. Σεισμική μηχανική και ανάλυση των κατασκευών 

3. Ειδικά θέματα δυναμικής των κατασκευών και σει¬ 
σμικής μηχανικής 

Τεχνική Σεισμολογία και Εδαφοδυναμική (20 ΕΈΤ5) με 
γνωστικά αντικείμενα: 

1. Τεχνική σεισμολογία 

2. Γένεση και διάδοση σεισμικών κυμάτων 

3. Σεισμική απόκριση εδάφους και δυναμική γεωκα- 
τασκευών και θεμελιώσεων 

Σχεδιασμός Αντισεισμικών Κατασκευών (20 Ε0Τ5) με 
γνωστικά αντικείμενα: 

1. Αντισεισμικός σχεδιασμός κατασκευών οπλισμένου 
σκυροδέματος 

2. Αντισεισμικός σχεδιασμός μεταλλικών κατασκευών 

3. Σύμμικτες Κατασκευές 

Σεισμικές Βλάβες Επισκευές και Ενισχύσεις (20 Ε0Τ5) 
με γνωστικά αντικείμενα: 

1. Αποτίμηση Σεισμικών Βλαβών, Επισκευές και Ενι¬ 
σχύσεις Κτιρίων Οπλισμένου Σκυροδέματος 

2. Αποτίμηση Σεισμικών Βλαβών, Επισκευές και Ενισχύ¬ 
σεις Παραδοσιακών και Μνημειακών Κτιρίων 

Μεταπτυχιακή Διπλωματική Εργασία (40 Ε0Τ5). 

Με αποφάσεις οργάνων μπορεί να επέλθει τροποποί¬ 
ηση των θεματικών ενοτήτων. 

Η γλώσσα διδασκαλίας του Π.Μ.Σ είναι η Ελληνική. 
Η γλώσσα εκπόνησης διπλωματικής εργασίας είναι η 
Ελληνική ή η Αγγλική κατόπιν σχετικής έγκρισης της 
Κοσμητείας. 

Άρθρο 7 
Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α 1 ) όπως τροποποιή¬ 
θηκε και ισχύει με τις διατάξεις της παρ. 12 του άρθρου 83 
του ν. 4485/2017. Οι διδάσκοντες (Συνεργαζόμενο Επι¬ 
στημονικό Προσωπικό ΣΕΠ) στο πρόγραμμα επιλέγονται 
ύστερα από πρόσκληση εκδήλωσης ενδιαφέροντος. 


Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ.Α'), 
και τις διατάξεις της παρ. 11α του άρθρου 80 του 
ν. 4009/2011 (ΦΕΚ 195/τ.Α') όπως τροποποιήθηκε και 
ισχύει. 

Άρθρο 10 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μαΐου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 













